Pulau Mantanani

Pulau Mantanani (Bahasa Kadazandusun: Pulou Mantanani) merupakan kelompok pulau yang berada di bahagian kepulauan barat negeri Sabah, Malaysia, berhadapan dengan pekan Kota Belud di bahagian barat pulau Borneo. Pulau paling besar ialah Mantanai Besar; dan dua yang lainnya ialah Mantanani Kecil dan Lungisan. ini merupakan kepulauan yang terkenal sebagai destinasi rekreasi penyelaman dan dugongnya Nama pulau ini diambil daripada perkataan dalam Bahasa Ubian, "manta" (Selimut atau sarung) dan "Nani" (nama seseorang yang pernah terkenal dengan kekuatannya melawan musuh menggunakan sarung). Pemerhatian burung Bagi mereka yang suka melihat burung, Kepulauan Mantanani adalah destinasi yang tepat untuk memerhati burung yang bersarang di pulau ini. Hal ini kerana tiadanya pemangsa relatif mereka di pulau ini, dan burung di pulau ini sangat jarang dijumpai di tanah besar. Untuk perjalanan ke Mantanani Besar terdapat beberapa cara selain daripada perjalanan sepanjang selat dimana burung-burung dapat dilihat. Mantanani Besar juga merupakan salah satu kawasan yang berada di Malaysia untuk melihat Burung Hantu scops Mantanai. Pulau ini ditempati oleh empat jenis burung merpati termasuklah Merpati empayar pied, merpati empayar kelabu, merpati biru leher merah dan merpati metalik. Burung Merpati Nicobar dan burung merpati buah-buahan leher hitam juga datang di pulau ini sekali-sekala daripada tanah besar. Mantanani Besar juga merupakan rumah bagi megapode Filipina, yang tumbuh secara subur di hutan kepulauan. Tiga jenis burung Matahari juga pernah direkodkan di pulau ini; Burung matahari leher coklat,Burung Matahari leher merah dan burung matahari berwarna zaitun. Walaubagaimanapun burung kaka tua sudah tidak dijumpai di pulau ini. Pulau Lungisan pula ialah sebuah kepulauan dengan gua yang ditempati burung walit Jerman dan menjadi sarang utama bagi 3 jenis burung frigat. Burung lautan lain yang juga dapat dilihat di kepulauan ini ialah seperti burung sarang coklat serta burung leher hitam. Pengangkutan Untuk datang ke pulau ini, perlu melalui 1 jam perjalanan menggunakan bot laju daripada jeti Kuala Abai, Kota Belud, 80 km di utara timur Kota Kinabalu, ibu negeri bagi Sabah. Faktor angin merupakan satu-satunya halangan bagi pengunjung ke kawasan ini. Mantanani Besar terdapat bebrapa kawasan pelancongan kecil yang menyediakan aktiviti penyelaman skuba, dan pulau Mantani Kecil pula dilengkapi dengan pondok kecil untuk aktiviti yang dijalankan di kepulauan ini. Lihat juga Senarai pulau di Malaysia Rujukan Rujukan Phillipps, Quentin; Phillipps, Karen (2009). Phillipps' Field Guide to the Birds of Borneo. Oxford: Beaufoy Books. ISBN 978-1-906780-10-4. "Pulau Mantanani". Ben van Wijnen. Dicapai pada 23 April 2010.